ชวรัตน์-คาราบาว เปิดงานเทิดทูนสถาบันฯ ที่ จ.เชียงใหม่
ชวรัตน์ ชาญวีรกุล รมว.มหาดไทย นำทีมเปิดงาน เทิดทูนสถาบันสำคัญของชาติเพื่อเสริมสร้างความสมานฉันท์ ระดมคนเชียงใหม่ 25 อำเภอ กว่า 1 หมื่นคนเมื่อวันที่ 19 ต.ค. 53 ที่ผ่านมารายงานว่านายชวรัตน์ ชาญวีรกุล รมว.มหาดไทย เดินทางมาเป็นประธานเปิดงาน เทิดทูนสถาบันสำคัญของชาติเพื่อเสริมสร้างความสมานฉันท์ ประจำปี 2553 ขึ้น ณ บริเวณหน้าศาลากลางจังหวัดเชียงใหม่โดยข้าราชการ พ่อค้าประชาชนชาวจังหวัดเชียงใหม่ทั้ง 25 อำเภอกว่า 1 หมื่นคนได้มาร่วมงาน เพื่อแสดงออกถึงความจงรักภักดีและร่วมจุดเทียนชัยสีชมพูถวายพระพรด้วยสำนึก แห่งที่สุดในพระมหากรุณาธิคุณของพระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินีนาถ และพระบรมวงศานุวงศ์ จากนั้น รวม.มหาดไทย ได้มีการลงนามถวายพระพรในสมุดลงนามและถวายพระพรผ่านระบบ Internet บูท We Love Kingโดยมีนายอดิสร วัชโรทัย ประธานมูลนิธิราชประชานุเคราะห์ในพระบรมราชูปถัมภ์ ฯ หม่อมหลวงปนัดดา ดิศกุล ผู้ว่าราชการจังหวัดเชียงใหม่ ให้การต้อนรับ ก่อนที่ รมว.หาดไทย จะเดินทางไปที่เวทีการแสดงซึ่งมีการนำการแสดง Multi Vision บนม่านน้ำ และการแสดงดนตรี คอนเสิร์ตวงดนตรีคาราบาว พร้อมกับ ปาน ธนพร แวกประยูร และ พลพล พลกองเส็ง มาให้ความบันเทิงบนเวทีกับประชาชนที่มาร่วมงาน รวมทั้งมีการฉายภาพยนตร์เรื่อง พ่อ-The Greatest of the Kings The Greetings of The Land และมีการการจุดพลุเฉลิมฉลองเทิดพระเกียรติอย่างยิ่งใหญ่ หลังจากงานเลิก ทางสำนักพระราชวังได้นำ CD พระราชกรณียกิจพระบาทสมเด็จพระเจ้าอยู่หัวฯและพระบรมฉายาลักษณ์พระราชทาน มาแจกจ่ายแก่ประชาชนที่มาร่วมงานอีกด้วย พร้อมกับมีการจุดพลุเฉลิมฉลองเทอดพิเกียรติอย่างยิ่งใหญ่ ขณะเดียวกัน พล.ต.ต.สมหมาย กองวิสัยสุข ผบก.ภ.เชียงใหม่ นำกำลังตำรวจร่วม 500 นายมาดูแลความเรียบร้อยภายในงานอนึ่งในวันเดียวกัน (10.30 น.) หม่อมหลวงปนัดดา ดิศกุล ผู้ว่าราชการจังหวัดเชียงใหม่ ได้มอบนโยบายและแนวทางการจัดรายการของสถานีวิทยุชุมชน ให้กลุ่มวิทยุชุมชนเชียงใหม่ โดยมุ่งเน้นการสร้างสิ่งที่ดีให้กับชุมชน โดยเฉพาะการรักชาติ ศาสนา พระมหากษัตริย์ สถานีวิทยุ อสมท. เชียงใหม่
ชวรัตน์ ชาญวีรกุล รมว.มหาดไทย นำทีมเปิดงาน เทิดทูนสถาบันสำคัญของชาติเพื่อเสริมสร้างความสมานฉันท์ ระดมคนเชียงใหม่ 25 อำเภอ กว่า 1 หมื่นคน เมื่อวันที่ 19 ต.ค.
ชวรัตน์ ชาญวีรกูล,เชียงใหม่,เทิดทูนสถาบันสำคัญของชาติเพื่อเสริมสร้างความสมานฉันท์